text: Politi og plaget branche arbejder sammen
  07 marts 2012 kl. 16.11
  Overfald på rastepladser, indbrud i lagerhaller og tyveri af lastbiler plager transportbranchen. I 2006 blev der eksempelvis efterlyst 43 lastbiler og trailere. Det tal var i 2010 steget til 175.
  Politiet og transportbranchen er gået sammen om at bekæmpe den stigende kriminalitet, branchen oplever.
  Derfor holdt flere transportorganisationer, herunder ITD, og politiet i går det første officielle møde i en ny arbejdsgruppe, som skal opruste politi og transportbranchen til bekæmpe kriminaliteten.
  ITD ser frem til arbejdsgruppens resultater:
  - Erhvervslivet har ros til politiets indsats indtil videre, og vores samarbejde i gruppen bygger på gensidig åbenhed og tillid, siger chefkonsulent Anders Jessen, som er ITD?s repræsentant i arbejdsgruppen, til IDT's hjemmeside.
  Erfaringerne viser, at det også er vigtigt, at virksomhederne selv laver en præventiv indsats, og gruppen vil dokumentere dette med hjælp fra gode eksempler.
  